Nova znanja – ključ za rast i razvoj kompanija 
Svaka kompanija, bilo velika ili mala, ima pristup ogromnoj količini znanja, a da biste uspeli da održite korak sa konkurencijom morate da nastavite da učite. Ovo je jednostavan recept od najkompetentnijih poslovnih ljudi današnjice. Način na koji neka firma prikuplja, deli i koristi nova znanja može biti ključan za njen dalji razvoj.
Novo znanje već postoji u vašem sistemu, a to su iskustvo vaših zaposlenih ili analitika vaših proizvodnih procesa i veoma je izazovno primeniti ih na koherentan i produktivan način. 
Važan izvor informacija na osnovu koga možete da unapredite svoje poslovno znanje su vaši kupci ili korisnici. Zbog toga je važno da sa njima gradite odnos koji će ih podstaći na deljenje mišljenja i iskustva kroz različite ankete ili pak obične razgovore. 
Pratite vesti i ostanite informisani, jer događaji u politici, ekonomiji, tehnologiji i društvu mogu značajno da utiču na razvoj vašeg poslovanja. Konferencije i sajmove iskoristite na najbolji mogući način - povežite sa ljudima koji predvode industriju i čije znanje možete da iskoristite za poboljšanje svojih poslovnih performansi.
Najzad, prihvatite nove tehnologije, jer su one neiscrpan izvor znanja i novih mogućnosti. Virtuelni svet postaje glavni prostor za razvoj poslovanja, gde primat sve više preuzimaju aplikacije razvijene kao odgovor na realne potrebe biznisa. Dobar primer je „Naša mreža“, prva besplatna biznis aplikacija u Srbiji, koja na jednom mestu objedinjuje sve relevantne informacije, trendove i dokumenta, neophodna za pravilan razvoj poslovanja. Uz to, ova platforma svojim korisnicima obezbeđuje virtuelni prostor i podstiče ih da se umreže i otpočnu ili nastave saradnju, što je čini potpuno jedinstvenom na lokalnom tržištu.

